**Verejná súťaž**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), s uplatnením § 66 ods. 7 písm. b) zákona

**SÚŤAŽNÉ PODKLADY (SP)**

**Dodávka pracovných staníc**

Osoba zodpovedná za správne a úplné zadefinovanie opisu predmetu zákazky, požiadaviek na uchádzača a kritéria na vyhodnocovanie ponúk a pravidiel jeho uplatnenia (odborný garant):

 ........................................................................

 Ing. Pavol Maliarik

riaditeľ odboru systémov a komunikácií

sekcie informatiky, telekomunikácií a bezpečnosti MV SR

Za verejného obstarávateľa:

 ...........................................................................

 Mgr. Ľubomír Kubička

 riaditeľ odboru verejného obstarávania

V Bratislave, marec 2023

# OBSAH SÚŤAŽNÝCH PODKLADOV

**Časť I. INFORMÁCIE O VEREJNOM OBSTARÁVATEĽOVI**

1. Identifikácia verejného obstarávateľa

**Časť II. KOMUNIKÁCIA A VYSVETĽOVANIE**

 2 Komunikácia medzi verejným obstarávateľom a záujemcami/uchádzačmi

 3 Identifikácia a autentifikácia

**Časť III. INFORMÁCIE O PREDMETE ZÁKAZKY**

 4 Predmet zákazky

 5 Rozdelenie predmetu zákazky

 6 Miesto dodania/poskytnutia predmetu zákazky

 7 Obhliadka miesta dodania/poskytnutia predmetu zákazky

 8 Lehoty dodania predmetu zákazky

 9 Zdroj finančných prostriedkov

**Časť IV. POKYNY NA VYPRACOVANIE PONUKY**

10 Vyhotovenie ponuky

11 Jazyk ponuky

12 Variantné riešenie

13 Mena a ceny uvádzané v ponuke, mena finančného plnenia

14 Zábezpeka ponuky

15 Obsah ponuky

16 Náklady na ponuku

17 Oprávnenie predložiť ponuku

28 Predloženie ponuky a späťvzatie ponuky

29 Miesto a lehota na predkladanie ponuky

20 Lehota viazanosti ponuky

**Časť V. OTVÁRANIE PONÚK A HODNOTENIE PONÚK**

21 Otváranie ponúk

22 Elektronická aukcia

23 Hodnotenie ponúk a splnenia podmienok účasti

**Časť VI. INFORMÁCIE O ZMLUVE**

24 Typ zmluvy

25 Uzavretie zmluvy

26 Ochrana osobných údajov

**PRÍLOHY:**

Príloha č. 1: Opis predmetu zákazky

Príloha č. 2: Vzor štruktúrovaného rozpočtu ceny

Príloha č. 3: Návrh zmluvy/rámcovej dohody

Príloha č. 4 Kritérium na vyhodnotenie ponúk a pravidlá jeho uplatnenia

Príloha č. 5: Podmienky účasti

Príloha č. 6: Identifikačné údaje a vyhlásenie uchádzača

**Časť I.**

**INFORMÁCIE O VEREJNOM OBSTARÁVATEĽOVI**

# identifikácia verejného obstarávateľa

**Verejný obstarávateľ:**

Názov organizácie: Ministerstvo vnútra Slovenskej republiky, odbor verejného obstarávania

Adresa organizácie: Pribinova 2, 812 72 Bratislava

Krajina: Slovenská republika

Kód NUTS: SK01

IČO: 00151866

Hlavná adresa (URL): <http://www.minv.sk>

Adresa stránky profilu verejného obstarávateľa (URL): <https://www.uvo.gov.sk/vyhladavanie-profilov/zakazky/239>

**Časť II.**

**KOMUNIKÁCIA A VYSVETĽOVANIE**

# komunikácia medzi verejným obstarávateľom a záujemcami a uchádzačmi

* 1. Doručovanie/oznamovanie podaní, odovzdávanie podkladov a komunikácia („ďalej len komunikácia") medzi verejným obstarávateľom/záujemcami a uchádzačmi sa bude uskutočňovať v slovenskom alebo českom jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania elektronického prostriedku JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie elektronického prostriedku JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia

 - Google Chrome

 - Microsoft Edge.

* 1. Pravidlá pre doručovanie - zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v elektronickom prostriedku JOSEPHINE považuje okamih jej odoslania v elektronickom prostriedku JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do elektronického prostriedku a v komunikačnom rozhraní zákazky bude mať zobrazený obsah komunikácie - zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca resp. uchádzač, tak po prihlásení do elektronického prostriedku a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v elektronickom prostriedku JOSEPHINE v súlade s funkcionalitou elektronického prostriedku.
	4. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v elektronickom prostriedku JOSEPHINE v časti týkajúcej sa tejto zákazky.
	5. Záujemca môže požiadať verejného obstarávateľa o vysvetlenie. Otázka musí byť doručená verejnému obstarávateľovi dostatočne včas tak, aby verejný obstarávateľ mohol poskytnúť vysvetlenie v súlade s § 48 zákona. Verejný obstarávateľ prípadné vysvetlenia a oznámenia o vybavení žiadosti o nápravu zverejní
	v elektronickom prostriedku JOSEPHINE a požaduje, aby ich záujemcovia zapracovali do svojich ponúk.
	6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom zozname záujemcov pri danej zákazke a svoj záujem prejavili komunikáciou s verejným obstarávateľom v súvislosti s touto zákazkou prostredníctvom elektronického prostriedku JOSEPHINE.
	7. Z dôvodu zabezpečenia bezproblémovej komunikácie je vhodné, aby záujemca/uchádzač vo svojich podaniach uviedol nasledujúce údaje:
* obchodné meno
* sídlo/miesto podnikania
* identifikačné číslo
* korešpondenčnú adresu (v prípade, ak sa táto líši od sídla/miesta podnikania)
* meno a priezvisko kontaktnej osoby
	1. Žiadosť o nápravu môže žiadateľ podať v elektronickej podobe prostredníctvom elektronického prostriedku JOSEPHINE
	2. Námietky sa doručujú:
1. kontrolovanému:
* v elektronickej podobe funkcionalitou elektronického prostriedku JOSEPHINE, prostredníctvom ktorého sa vo verejnom obstarávaní uskutočňuje komunikácia a výmena informácií.
1. Úradu pre verejné obstarávanie:
* v listinnej podobe
* elektronickej podobe podľa osobitného predpisu (Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e - Governmente) v znení neskorších predpisov)
	1. Ďalšie informácie o používaní elektronického prostriedku JOSEPHINE sú uvedené v na webovom sídle elektronického prostriedku <https://josephine.proebiz.com> v položke „Knižnica manuálov a odkazov“.

# identifikácia a autentifikácia

* 1. Uchádzači a záujemcovia majú možnosť sa registrovať do elektronického prostriedku JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
	2. Podľa ustanovenia § 20 ods. 4 zákona: „Elektronický prostriedok zabezpečuje riadenie prístupu prostredníctvom identifikácie a autentifikácie pristupujúcej osoby (...).“
	3. Predkladanie ponúk je umožnené iba autentifikovaným uchádzačom.
	4. Autentifikáciu je možné vykonať týmito spôsobmi:

a) v elektronickom prostriedku JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V prípade právnickej osoby je v elektronickom prostriedku autentifikovaná právnická osoba, ktorú pomocou eID registruje jej štatutár. Autentifikáciu vykonáva poskytovateľ elektronického prostriedku JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do elektronického prostriedku JOSEPHINE. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

e) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

* 1. Autentifikovaný uchádzač si po prihlásení do elektronického prostriedku JOSEPHINE v prehľade - zozname obstarávaní vyberie predmetné obstarávanie a môže vložiť svoju ponuku do určeného formulára na príjem ponúk, ktorý nájde v záložke „Ponuky a žiadosti".
	2. Podrobnosti o registrácii, identifikácii a autentifikácii uchádzačov sú uvedené v manuáloch elektronického prostriedku JOSEPHINE zverejnených v Knižnici manuálov a odkazov na webovej adrese <https://josephine.proebiz.com/sk/>.

**Časť III.**

**INFORMÁCIE O PREDMETE ZÁKAZKY**

# predmet zákazky

* 1. Názov zákazky: „Dodávka pracovných staníc“
	2. Podrobné vymedzenie predmetu zákazky, technické požiadavky:

Podrobné vymedzenie predmetu zákazky, vrátane technických požiadaviek je/sú uvedené v prílohe č. 1 týchto SP.

# rozdelenie predmetu zákazky

* 1. Predmet zákazky nie je rozdelený na časti. Záujemca musí predložiť ponuku na celý predmet zákazky.

Súčasťou dodávky je hardvér (pracovné stanice v zmysle Opisu predmetu zákazky) a súvisiaci základný softvér pre ich prevádzku. Verejný obstarávateľ predmet zákazky nerozdeľuje, nakoľko ide o druhovo totožný predmet zákazky, dodávaný v rovnakom meste a očakávajú sa úspory z rozsahu. Taktiež sa považuje na trhu za preukázané, že dodanie základných operačných softvérov priamo k novému HW je ekonomicky najvýhodnejšie (OEM verzia).

# miesto dodania/poskytnutia predmetu zákazky

* 1. Miesto dodania predmetu zákazky: uvedené v Opise predmetu zákazky.

# obhliadka miesta dodania/poskytnutia predmetu zákazky

* 1. Obhliadka miesta dodania predmetu zákazky sa neuskutoční.

# lehota dodania predmetu zákazky

* 1. Lehota dodania je do 4 mesiacov odo dňa platnosti a účinnosti zmluvy, pričom predmet dodávky môže byť dodávaný aj postupne (v technicky kompletných celkoch, napr. pracovná stanica vrátane monitora a pod.) v závislosti od možností dodávateľa. Podrobnosti o zmluvných podmienkach sú uvedené v prílohe č. 3 SP.

# zdroj finančných prostriedkov

* 1. Predmet zákazky bude financovaný z prostriedkov verejného obstarávateľa.

Predmet zákazky môže byť financovaný zo zdrojov nadobudnutých verejným obstarávateľom poskytovaných z fondov Európskeho spoločenstva, z prostriedkov Európskych štrukturálnych a investičných fondov (EŠIF), prípadne z iných relevantných programov, fondov a finančných mechanizmov, z príspevku štátneho rozpočtu ako aj z iných prípadných prostriedkov verejného obstarávateľa

* 1. Predpokladaná hodnota zákazky je: **931 896,00** eur bez DPH.

**Časť IV.**

**POKYNY NA VYPRACOVANIE PONUKY**

# vyhotovenie ponuky

* 1. Ponuka je vyhotovená písomne v elektronickej forme a vložená do elektronického prostriedku JOSEPHINE umiestnenom na webovej adrese <https://josephine.proebiz.com/> do predmetnej zákazky, a to pri použití príslušnej funkcionality elektronického prostriedku, slúžiacej na predkladanie ponúk s cieľom zabezpečiť možnosť jej sprístupnenia verejnému obstarávateľovi až pri otváraní ponúk po uplynutí lehoty na predkladanie ponúk.
	2. **Dokumenty a doklady**, ktoré tvoria ponuku uchádzača sa **predkladajú v elektronickej** podobe alebo ako elektronické kópie (scany) listinných dokumentov (odporúča sa formát .pdf, ak sa v SP, alebo iných dokumentoch poskytnutých záujemcom v lehote na predkladanie ponúk nevyžaduje výslovne iný formát).
	3. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
	4. Uchádzač je zodpovedný za označenie a zabezpečenie predložených dokumentov/súborov v ponuke
	v súlade s platnými právnymi predpismi Slovenskej republiky a Európskej únie.

# jazyk ponuky

* 1. Ponuka a ďalšie doklady a dokumenty vo verejnom obstarávaní sa predkladajú v slovenskom jazyku a môžu sa predkladať aj v českom jazyku.
	2. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa prvej vety, rozhodujúci je úradný preklad do slovenského jazyka.

# variantné riešenie

* 1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

# mena a ceny uvádzané v ponuke, mena finančného plnenia

* 1. Navrhovaná cena za predmet zákazky bude vyjadrená v mene EUR matematicky zaokrúhlená na dve desatinné miesta.
	2. Ak je uchádzač platiteľom dane z pridanej hodnoty (ďalej len "DPH"), navrhovanú cenu v prílohe č. 2 Vzor štruktúrovaného rozpočtu ceny týchto SP uvedie v zložení:
* navrhovaná zmluvná cena uvedená v EUR bez DPH,
* percentuálna sadzba a výška DPH,
* navrhovaná zmluvná cena celkom uvedená v EUR vrátane DPH
	1. Ak uchádzač nie je platiteľom DPH, uvedie iba navrhovanú zmluvnú cenu celkom. Na skutočnosť, že nie je platiteľom DPH v ponuke upozorní.
	2. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ (v súčasnosti 20%).
	3. Ak sa uchádzač, ktorý nie je platiteľom DPH stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.

# zábezpeka ponuky

* 1. Zábezpeka ponuky sa nevyžaduje.

# obsah ponuky

* 1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>.
	2. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese

<https://josephine.proebiz.com/>

* 1. V predloženej ponuke prostredníctvom elektronického prostriedku JOSEPHINE musia byť pripojené požadované dokumenty a doklady (odporúčaný formát je „PDF“) tak, ako je uvedené v týchto súťažných podkladoch a vyplnenie elektronického formulára, ktorý zodpovedá návrhu na plnenie kritérií uvedených v súťažných podkladoch.
	2. Ponuka uchádzača musí obsahovať:
		1. **Identifikačné údaje uchádzača**: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu uchádzača, IČO, DIČ, IČ DPH, Bankové spojenie, SWIFT, IBAN, kontaktné telefónne číslo, e-mail a údaje o osobe, ktorej služby alebo podklady pri vypracovaní ponuky uchádzač využil podľa bodu 10.3 týchto SP, ak uchádzač ponuku nevypracoval sám,

*Odporúčaný vzor je uvedený v Prílohe č. 6 týchto SP „Identifikačné údaje a vyhlásenie uchádzača“*

* + 1. **Návrh uchádzača na plnenie kritérií** vyplnením elektronického formulára v elektronickom prostriedku JOSEPHINE. **Uchádzač predloží aj ocenenú prílohu č. 2** Vzor štruktúrovaného rozpočtu ceny týchto SP.
		2. **Doklady, dokumenty, informácie požadované v prílohe č. 1 týchto SP** na preukázanie splnenia požiadaviek na predmet zákazky – uchádzač uvedie, ktoré konkrétne produkty (výrobca, značka, model) ponúka a ktoré vyhovujú požiadavkám na predmet.
		3. **Doklady na preukázanie splnenia podmienok účasti podľa pokynov v prílohe č. 5 týchto SP**.
	1. Ak ponuka obsahuje dôverné informácie, uchádzač ich v ponuke viditeľne označí.
	2. Po úspešnom podaní ponuky prostredníctvom elektronického prostriedku JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

# náklady na ponuku

Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto SP, t.j. elektronicky, spôsobom určeným funkcionalitou elektronického prostriedku JOSEPHINE, v lehote na predkladanie ponúk podľa týchto SP sa uchádzačom nevracajú. Zostávajú ako súčasť dokumentácie vyhláseného verejného obstarávania.

# oprávnenie predložiť ponuku

Záujemcom/uchádzačom môže byť hospodársky subjekt - fyzická osoba, právnická osoba, ako aj skupina takýchto osôb, ktorá na trhu dodáva tovar, uskutočňuje stavebné práce alebo poskytuje službu, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

# predloženie ponuky a späťvzatie ponuky

* 1. Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny dodávateľov, a to výlučne v písomnej forme – elektronicky, spôsobom určeným funkcionalitou elektronického prostriedku JOSEPHINE. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
	2. Uchádzač predloží úplnú ponuku v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou elektronického prostriedku JOSEPHINE. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/> .
	3. Verejný obstarávateľ vylúči uchádzača:
1. ak nedodržal určený spôsob komunikácie,
2. ak obsah jeho ponuky nie je možné sprístupniť,
3. ak nepredložil ponuku vo vyžadovanom formáte kódovania, ak je potrebný na ďalšie spracovanie
pri vyhodnocovaní ponúk, alebo
	1. Ponuka predložená v elektronickej podobe po uplynutí lehoty na predkladanie ponúk sa nesprístupní verejnému obstarávateľovi.
	2. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“)

# miesto a lehota na predkladanie ponuky

* 1. Lehotu na predkladanie ponúk verejný obstarávateľ stanovil v oznámení o vyhlásení verejného obstarávania.
	2. Uchádzači doručia svoje ponuky v lehote na predkladanie ponúk výlučne elektronicky, spôsobom určeným funkcionalitou elektronického prostriedku JOSEPHINE.

# lehota viazanosti ponuky

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie
	od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom na 12 mesiacov od uplynutia lehoty na predkladanie ponúk.

**Časť V.**

**OTVÁRANIE PONÚK A HODNOTENIE PONÚK**

# otváranie ponúk

* 1. Otváranie ponúk sa uskutoční elektronicky. Prostredníctvom funkcionality elektronického prostriedku JOSEPHINE sa online sprístupnia ponuky všetkých uchádzačov, ktorí predložili ponuku v lehote na predkladanie ponúk a určeným spôsobom komunikácie, a to v čase uvedenom v oznámení o vyhlásení verejného obstarávania.
	2. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk
	3. Verejný obstarávateľ prostredníctvom funkcionality elektronického prostriedku JOSEPHINE na to určenej, umožní sprístupnenie ponúk všetkým uchádzačom, ktorí predložili ponuku určeným spôsobom komunikácie.
	4. Priebeh otvárania ponúk a rozsah sprístupňovaných informácií o predložených ponukách sa riadi zákonom.
	5. Verejný obstarávateľ najneskôr do piatich pracovných dní odo dňa otvárania ponúk pošle elektronicky, všetkým uchádzačom, ktorí predložili ponuky v lehote na predkladanie ponúk a určeným spôsobom komunikácie, zápisnicu z otvárania ponúk.

# elektronická aukcia

Nepoužije sa.

# hodnotenie ponúk a splnenia podmienok účasti

* 1. Hodnotenie ponúk a splnenia podmienok účasti sa realizuje v súlade so zákonom a SP.
	2. Verejný obstarávateľ rozhodol v súlade s ustanovením § 66 ods.7 písm. b) zákona, že vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti uchádzača, ktorý sa umiestnil na prvom mieste v poradí hodnotenia ponúk sa uskutoční po vyhodnotení ponúk na základe kritérií na vyhodnotenie ponúk.

**Časť VI.**

**INFORMÁCIE O ZMLUVE**

# typ zmluvy

* 1. Typ Zmluvy na poskytnutie predmetu zákazky: Kúpna zmluva s jedným uchádzačom.
	2. Podrobné vymedzenie zmluvných podmienok na dodanie požadovaného predmetu zákazky tvorí prílohu č. 3 týchto SP. Verejný obstarávateľ uzavrie s úspešným uchádzačom zmluvu, ktorej návrh je obsahom prílohy č. 3 týchto súťažných podkladov.

# uzavretie zmluvy

* 1. Proces uzatvárania zmluvy sa riadi ustanoveniami § 56 zákona.
	2. Úspešný uchádzač pred podpisom zmluvy, ktorá bude výsledkom tohto verejného obstarávania v rámci poskytnutia riadnej súčinnosti podľa § 56 ods. 8 zákona bude povinný:
1. uviesť údaje o všetkých známych subdodávateľoch, údaje o osobe oprávnenej konať
za subdodávateľa v rozsahu meno a priezvisko, adresa pobytu, dátum narodenia v súlade
so zákonom v prípade, že úspešný uchádzač/úspešní uchádzači zabezpečujú realizáciu predmetu zákazky subdodávateľmi,
2. v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 17. týchto SP,
	1. Verejný obstarávateľ nesmie uzavrieť zmluvu alebo rámcovú dohodu s
3. uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, a nie je zapísaný v registri partnerov verejného sektora
4. uchádzačom, ktorého subdodávateľ alebo subdodávatelia podľa osobitného predpisu, majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora
5. uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku,

1. uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora majú v registri partnerov verejného sektora zapísaného konečného užívateľa výhod, ktorým je osoba podľa písmena c).
	1. Postup tohto verejného obstarávania, ktorý osobitne nie je upravený týmito SP, sa riadi príslušnými ustanoveniami zákona.

# Ochrana osobných údajov

* 1. Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.
	2. Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

## Príloha č. 1 ku SP

## TECHNICKÁ ŠPECIFIKÁCIA

Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak sa technické špecifikácie odvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, obstarávateľská organizácia umožní v ponuke uchádzača nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené, pričom dôkazné bremeno tejto skutočnosti je na uchádzačovi a preukáže to vo svojej ponuke. Pri výrobkoch a/alebo príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.

Verejný obstarávateľ vyžaduje nové, originálne a nepoužité zariadenia, nepripúšťa refurbished zariadenia ani inak predtým použité zariadenia ani ich časti.

|  |
| --- |
| **Komponent 1 – Monitor**  |
|   | Monitor LCD, 27", min. 16:9, IPS s LED podsvietením  |
|   | Obnovovacia frekvencia min. 60Hz  |
|   | Jas min. 350 cd / m2  |
|   | Kontrast min. 1000:1 typicky  |
|   | Uhol zobrazenia min. 178° V, min. 178° H  |
|   | Odozva max. 6 ms  |
|   | Rozlíšenie obrazovky min. 3840 x 2160px  |
|   | Úprava povrchu obrazovky antireflexný  |
|   | min.: DP 1x, HDMI 1x, USB-C 2x (resp. USB-C min. 1x a Thunderbolt 1x), USB 2x, audio 1x |
|   | Stojan: min. rozsah zdvihu 110 mm, Tilt (-5° to 20°), Pivot, VESA 100x100mm  |
|   | Záruka a servisná podpora min. 48 mesiacov bezplatná Next Business Day služba v mieste inštalácie  |

|  |
| --- |
| **Komponent 2 – Pracovná stanica**  |
|   | CPU procesor s výkonom min.25 500 bodov podľa benchmarku Passmark CPU Mark [http://www.cpubenchmark.net/cpu\_list.php,](http://www.cpubenchmark.net/cpu_list.php) použitá litografia max 14nm,  |
|   | min 12 Jadier, Min 25MB Cache  |
|   | Grafická karta: GPU Memory min. 16 GB, FP32 Performance min. 7.0 TFLOPS, s výkonom min. 15 500 bodov podľa benchmarku videocardbenchmark https://www.videocardbenchmark.net/  |
|   | RAM min 32GB DDR4 + 2x voľný slot na rozšírenie, rozšíriteľná na min. 128GB  |
|   | HDD min. 2x 512GB NVMe SSD + 3x voľný SATA slot na HDD  |
|   | Video konektory min. 4x Display port  |
|   | Hmotnosť max. 24 kg  |
|   | Zdroj max. 700W  |
|   | Komunikácia konektor RJ-45  |
|   | Dátové konektory min. 4x USB-A 3.1, 1x USB-C 3.1, 2x USB 2.0, 1x Audio, 1x RJ-45  |
|   | Operačný systém Windows 10 SK PRO (64 bit)  |
|   | Ovládače PC hardvérové ovládače stiahnuteľné z domovskej internetovej stránky výrobcu zariadenia  |
|   | Bezpečnosť ochrana BIOS-u heslom pri zapnutí, TPM 2.0  |
|  Príslušenstvo | USB klávesnica so slovenskými klávesmi drôtová, USB optická myš, citlivosť min. 1000DPI, s kolieskom, drôtová.  |
|   | UPS: 1000VA, 230V, Kompatibilná s pracovnou stanicou  |
|   | Záruka a servisná podpora min. 48 mesiacov Next Business Day službu v mieste inštalácie zariadenia  |
|   | Možnosť ponechať si disk pri jeho reklamácii  |

126 x (komponent 1, 2) - hasičské stanice na celom území SR. Dodávka všetkých komponentov sa však uskutoční iba na nasledovné dve miesta:

Ministerstvo vnútra SR, Sekcia informatiky, telekomunikácií a bezpečnosti, Sklad na SOŠ Pezinok, Fajgalská cesta 2, 902 22 Pezinok,

Ministerstvo vnútra SR, Centrum podpory Bratislava, Račianska 45, zo strany Legerského 1, 812 28 Bratislava

|  |  |
| --- | --- |
| **Popis**  | **Počet**  |
| Komponent 1 - Monitor  | 126  |
| Komponent 2 - Pracovná stanica  | 126  |

## Príloha č. 2 ku SP

## ŠTRUKTÚROVANÝ ROZPOČET CENY

|  |  |  |  |  |
| --- | --- | --- | --- | --- |
| **Popis**  | **Počet ks** | **Jednotková cena za 1 ks bez DPH**  | **Cena za požadovaný počet bez DPH** | **Cena za požadovaný počet s DPH** |
| Komponent 1 - Monitor  | 126  |  |  |  |
| Komponent 2 - Pracovná stanica  | 126  |  |  |  |

|  |  |
| --- | --- |
| **Cena celkom s DPH za celý predmet zákazky** |  |

## Príloha č. 3 ku SP

**Kúpna zmluva**

**uzatvorená v zmysle § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov**

(ďalej len „Zmluva“)

**Zmluvné strany**

**Ministerstvo vnútra Slovenskej republiky**

sídlo: Pribinova 2, 812 72 Bratislava

IČO: 00151866

DIČ: 2020571520

Bankové spojenie: Štátna pokladnica

SWIFT: SPSRSKBAXXX

IBAN:

Právna forma: rozpočtová organizácia

(ďalej len „Kupujúci“)

a

**xxxxxx**

sídlo: XXX

zastúpený: XXX

IČO: XXX

DIČ: XXX

Bankové spojenie: XXX

SWIFT: XXX

IBAN: XXX

Zapísaný v: XXX

(ďalej len „Predávajúci“)

(spolu aj ako „zmluvné strany“)

**Článok I.**

**ÚVODNÉ USTANOVENIA**

* 1. Predávajúci sa ako uchádzač zúčastnil na verejnom obstarávaní na predmet zákazky „Dodávka pracovných staníc“ vyhlásenom verejným obstarávateľom – Kupujúcim, Ministerstvom vnútra SR, Pribinova 2, 812 72 Bratislava, vo Vestníku verejného obstarávania č. ............ dňa .................... pod značkou ......................
	2. Ponuka Predávajúceho bola v predmetnom verejnom obstarávaní vyhodnotená ako úspešná a na základe tejto skutočnosti zmluvné strany uzatvárajú túto Zmluvu.

**Článok II.**

**PREDMET ZMLUVY**

* 1. Predmetom zmluvy je záväzok Predávajúceho dodať Kupujúcemu hardverové a softwarové vybavenie špecifikované v Prílohe č. 1 tejto Zmluvy (ďalej len „Tovar“) na miesto dodania, uvedené tamtiež, a previesť na Kupujúceho vlastnícke právo k Tovaru. Predávajúci podpisom na tejto Zmluve vyhlasuje, že Tovar spĺňa minimálne technické požiadavky uvedené v prílohe č. 1. Predmetom zmluvy je taktiež záväzok dodať aj súvisiace softvérové vybavenie (napr. v OEM verzii).
	2. Záväzku Predávajúceho uvedenému v bode 2.1 tohto článku Zmluvy zodpovedá záväzok Kupujúceho riadne dodaný Tovar prevziať a zaplatiť Predávajúcemu dojednanú cenu v súlade s článkom IV. tejto zmluvy.

 **III.**

**MIESTO A LEHOTA DODANIA TOVARU**

3.1 Miestom dodania Tovaru je Ministerstvo vnútra SR, Sekcia informatiky, telekomunikácií a bezpečnosti, Sklad na SOŠ Pezinok, Fajgalská cesta 2, 902 22 Pezinok a Ministerstvo vnútra SR, Centrum podpory Bratislava, Račianska 45, zo strany Legerského 1, 812 28 Bratislava.

3.2 Predávajúci sa zaväzuje Tovar podľa tejto Zmluvy dodať najneskôr v lehote do 4 mesiacov od platnosti a účinnosti zmluvy.

**Článok IV.**

 **CENA TOVARU**

* 1. Cena za Tovar je výsledkom ponuky Predávajúceho predloženej v procese verejného obstarávania definovaného v čl. I. tejto Zmluvy a je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
	2. Celková cena za celý predmet zmluvy je ............. eur bez DPH (slovom: ............ eur).
	3. Podrobná kalkulácia ceny je obsahom Prílohy č.2 tejto Zmluvy. Cena za Tovar zahŕňa všetky ekonomicky oprávnené náklady Predávajúceho vynaložené v súvislosti s dodávkou požadovaných Tovarov (najmä náklady za Tovar, na obstaranie Tovaru, colné a daňové poplatky, dopravu na miesto dodania, poistenie do času prechodu nebezpečenstva škody na Tovare na Kupujúceho, náklady na obalovú techniku a balenie, cena za licenciu softvérového vybavenia a za ďalšie súvisiace inštalačné služby podľa prílohy č. 1).
	4. Kúpna cena je stanovená v mene euro. Ak je Predávajúci platcom DPH, k fakturovanej kúpnej cene bude pripočítaná DPH stanovená v súlade so všeobecne záväznými právnymi predpismi platnými
	na území SR v čase dodania Tovaru.

**Článok V.**

**DODACIE PODMIENKY TOVARU**

* 1. Predávajúci upozorní Kupujúceho na dodávku Tovaru minimálne sedem kalendárnych dní pred dodaním tovaru prostredníctvom elektronickej pošty na adresu kontaktnej osoby Kupujúceho uvedenú v bode 11.2. tejto Zmluvy, ktorá preberá tovar za Kupujúceho, ak nebolo zmluvnými stranami dojednané inak.
	2. Tovar sa považuje za dodaný po skončení preberacieho konania a podpísaní dodacieho listu, resp. ekvivalentného dokladu s uvedením dátumu, pečiatkou a podpisom zodpovednej osoby Kupujúceho a Predávajúceho. Predávajúci na dodacom liste, resp. ekvivalentnom doklade uvedie špecifikáciu tovarov, množstvo tovarov, záruky a výrobné čísla výrobcu/výrobcov na všetky dodané zariadenia a príslušenstvo. Pre príslušenstvo sa uvedie záruka v prípade, ak má príslušenstvo samostatnú záruku. Dodací list bude vyhotovený v 2 rovnopisoch, s určením pre každú zmluvnú stranu po jednom vyhotovení.
	3. Kupujúci je oprávnený odmietnuť dodávku Tovaru v prípade, ak má viditeľné vady, nebola dodržaná zmluvne dohodnutá špecifikácia tovaru alebo ak dodaný tovar vykazuje ďalšie vady a nedostatky, ktoré Kupujúci nie je ochotný akceptovať ako vady a nedostatky odstrániteľné v lehote podľa návrhu Predávajúceho. V takomto prípade sa považuje takáto dodávka Tovaru za neuskutočnenú a Predávajúci sa dostáva do omeškania.
	4. Nebezpečenstvo škody na tovare prechádza na Kupujúceho v čase prevzatia Tovaru od Predávajúceho v mieste dodania podľa článku III. tejto Zmluvy. Kupujúci si vyhradzuje právo neprevziať Tovar, ktorý je z hľadiska technického celku nekompletný, poškodený, použitý alebo inak nekvalitný.
	5. Predávajúci je zodpovedný za to, že predmet zmluvy definovaný v Prílohe č. 1 - Vlastný návrh plnenia predmetu je plne funkčný a v súlade s požiadavkami Kupujúceho definovanými vo verejnom obstarávaní predchádzajúcom uzavretiu tejto Zmluvy a garantuje vzájomnú interoperabilitu dodaných zariadení (monitor a pracovná stanica).
	6. Kupujúci nadobúda vlastnícke právo k Tovaru, len čo je mu Tovar riadne dodaný Predávajúcim v súlade s touto Zmluvou.
	7. Pre vylúčenie akýchkoľvek pochybností sa zmluvné strany dohodli, že predmet zmluvy je možné dodať i po častiach, v technologicky kompletných celkoch (pracovná stanica vrátane monitora a pod.). Celý predmet dodávky musí byť zrealizovaný najneskôr do 4 mesiacov odo dňa platnosti a účinnosti tejto zmluvy.
	8. Zmluvné strany sa dohodli, že vo vzťahu k predmetu zmluvy – softvérové vybavenie, Predávajúci zabezpečí riadny a legálny prevod licenčného práva softvérový produkt užívať bez časového obmedzenia (nevýhradná licencia). Tovar má vady aj v prípade, že sa ku nemu viažu akékoľvek podmienky alebo iné bremená, ktoré znemožňujú softvér riadne využívať (vrátane akýchkoľvek právnych vád).

**Článok VI.**

**PLATOBNÉ A FAKTURAČNÉ PODMIENKY**

* 1. Kupujúci sa zaväzuje za dodaný Tovar zaplatiť Predávajúcemu kúpnu cenu podľa tejto Zmluvy. Kupujúci neposkytne predávajúcemu preddavok na zrealizovanie predmetu plnenia tejto Zmluvy.
	2. Vlastná platba za Tovar sa realizuje výhradne bezhotovostným prevodným príkazom prostredníctvom finančného ústavu Kupujúceho na základe Predávajúcim vystavenej faktúry po dodaní a prevzatí tovaru a podpísaní dodacieho listu oprávnenými zástupcami oboch zmluvných strán podľa bodu 11.2 tejto Zmluvy.
	3. Predávajúci berie na vedomie, že Tovar môže byť financovaný z prostriedkov EÚ a lehota splatnosti faktúry je stanovená na 30 dní odo dňa jej doručenia. Predávajúci berie na vedomie, že uvedené financovanie platieb z prostriedkov EÚ alebo obdobných finančných nástrojov je časovo a administratívne náročné. Predávajúci berie na vedomie aj časovú a administratívnu zložitosť interného procesu fakturácie platieb z rozpočtových prostriedkov Kupujúceho. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto zmluvy.
	4. Každá faktúra vystavená Predávajúcim musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a ust. § 3a zákona č. 513/1991 Zb. Obchodný zákonník v znení neskorších predpisov. Faktúra vystavená po dodaní Tovaru musí tiež obsahovať:
* názov jednotlivých Tovarov, jednotkovú cenu, sumu za jednotlivé druhy Tovaru a sumu spolu, sadzbu DPH a celkovú sumu DPH, celkovú fakturovanú sumu vrátane DPH,
* identifikačné údaje predávajúceho a kupujúceho (IČO, IČ DPH, DIČ),
* číslo zmluvy,
* dodací list na základe ktorého bol daňový doklad vystavený,
* dátum zdaniteľného plnenia,
* dátum splatnosti,
* dátum vyhotovenia
* vrátane označenia čísla zmluvy podľa evidencie Kupujúceho.
	1. Faktúra musí byť vystavená v elektronickej forme a doručená na e-mailovú adresu *(bude doplnená).* Neoddeliteľnou súčasťou faktúry Predávajúceho bude fotokópia dodacieho listu potvrdeného Kupujúcim. Ak predložená faktúra nebude vystavená v súlade s touto Zmluvou, Kupujúci ju vráti na prepracovanie Predávajúcemu. V takomto prípade začína splatnosť faktúry plynúť jej novým doručením Kupujúcemu. Faktúra sa považuje za riadne uhradenú dňom pripísania fakturovanej sumy na účet Predávajúceho.

**Článok VII.**

**ZÁRUKA A ZODPOVEDNOSŤ ZA VADY**

1. Predávajúci sa zaväzuje dodať Tovar v množstve, sortimente a akosti určenej príslušnými predpismi vzťahujúcimi sa na daný predmet kúpy, platnou legislatívou SR a podľa požiadaviek Kupujúceho zadaných v tejto zmluve a v špecifikácii predmetu kúpy.
2. Predávajúci zodpovedá za právne i faktické vady, ktoré má Tovar alebo niektorá jeho časť v okamihu prechodu nebezpečenstva škody na Kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na Tovare alebo niektorej z jeho častí na Kupujúceho, ak je vada spôsobená porušením povinností Predávajúceho.
3. Predávajúci poskytne na dodaný Tovar ako aj na každú jeho časť záruku v dĺžke a forme (Next Business Day), uvedenej v prílohe č. 1 (48 mesiacov). Záručná lehota začína plynúť až odo dňa podpisu dodacieho listu podľa 5.2 tejto Zmluvy, od kedy sa Tovar považuje za riadne a kompletne dodaný.
4. Zárukou preberá Predávajúci zodpovednosť najmä za to, že Tovar bude po dojednanú dobu spôsobilý na užívanie na dojednaný účel a bude bez vád a v kvalite požadovanej Kupujúcim pri jeho kúpe.
5. Ak nie je uvedené v tomto článku zmluvy inak, prípadné reklamácie a nároky z vád Tovaru budú riešené v zmysle príslušných ustanovení Obchodného zákonníka, ustanovenia § 428 ods. 1 písm. b) a c) Obchodného zákonníka sa nepoužijú.
6. Kupujúci je oprávnený podať reklamáciu písomne poštou alebo emailom.
7. V prípade podanej reklamácie sa Predávajúci zaväzuje rozhodnúť o jej oprávnenosti do 10 pracovných dní od jej doručenia a to písomne alebo na email Kupujúceho.
8. V prípade ak Predávajúci dodá Kupujúcemu Tovar v kvalite, ktorá nezodpovedá požiadavkám Kupujúceho alebo Tovar, ktorý má vady, je poškodený alebo znehodnotený, je Predávajúci povinný vymeniť tento Tovar Tovarom v zodpovedajúcej kvalite a bez vád alebo odstrániť vady Tovaru, a to najneskôr do 10 kalendárnych dní od uznania reklamácie, ak si zmluvné strany nedohodnú dlhšiu lehotu. Právo voľby medzi výmenou Tovaru alebo odstránením vady je na strane Kupujúceho. V prípade ak reklamáciu nie je možné vyriešiť podľa tohto ustanovenia zmluvy v stanovenej lehote, z objektívnych dôvodov, ktoré Predávajúci oznámi Kupujúcemu písomne, určí Kupujúci písomne novú lehotu na výmenu Tovaru alebo odstránenie vád. Ak nie je možné reklamáciu vyriešiť odstránením vady alebo výmenou tovaru, zmluvné strany sa môžu dohodnúť na zľave z ceny Tovaru formou dobropisu alebo na odstúpení od zmluvy, pričom voľba práva je na strane Kupujúceho.
9. V prípade vzniku alebo zistenia vady Tovaru, ktorá robí Tovar neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené Kupujúcim, záručná doba sa automaticky predĺži o túto dobu.
10. Zodpovednosť Predávajúceho za vady sa nevťahuje na bežné opotrebenie tovaru (alebo jeho časti) spôsobené používaním Tovaru a neodbornou manipuláciou s Tovarom v rozpore s návodom na obsluhu, v tomto prípade nie je Predávajúci povinný odstrániť vady alebo vykonať servisný zásah na vlastné náklady, avšak Predávajúci je povinný na základe žiadosti kupujúceho predložiť cenovú ponuku na opravu Tovaru alebo výmenu chybného komponentu a na základe osobitnej objednávky vystavenej Kupujúcim vady odstrániť.
11. Akékoľvek náklady spojené s oprávnenou reklamáciou Kupujúceho znáša v plnom rozsahu Predávajúci.
12. Uplatnením nárokov podľa tohto článku zmluvy nie je dotknutý nárok Kupujúceho na náhradu škody a zaplatenie zmluvnej pokuty.

**VIII.**

**ZMLUVNÉ POKUTY, ÚROKY Z OMEŠKANIA A VÝKONNOSTNÁ ZÁBEZPEKA**

* 1. V prípade omeškania Predávajúceho s dodaním Tovaru v dohodnutej lehote je Predávajúci povinný zaplatiť Kupujúcemu zmluvnú pokutu vo výške 1 % z ceny nedodaného Tovaru za každý aj začatý deň omeškania. Zmluvné strany sa na tejto výške zmluvnej pokuty dohodli z toho dôvodu, že na dodanie predmetu zákazky je dostatočne dlhý čas a Kupujúci akceptuje dodávanie tovaru aj priebežne.
	2. V prípade omeškania Predávajúceho so splnením povinnosti odstrániť vady tovaru v záručnej dobe podľa článku VIII. tejto Zmluvy je Predávajúci povinný zaplatiť Kupujúcemu zmluvnú pokutu vo výške
	0,05 % z celkovej ceny tovaru za každý aj začatý deň omeškania až do odstránenia vady.
	3. V prípade omeškania Kupujúceho s úhradou faktúry vzniká predávajúcemu právo účtovať Kupujúcemu zákonné úroky z omeškania za každý aj začatý deň omeškania.
	4. Ku dňu podpisu zmluvy je Predávajúci povinný zložiť na účet Kupujúceho výkonnostnú zábezpeku vo výške 20.000 eur, resp. predložiť bankovú záruku na rovnakú sumu. Táto zábezpeka sa použije na prípadnú úhradu zmluvných pokút z nedodania podľa tejto zmluvy, pričom sa v celosti (alebo po uplatnení zmluvných pokút) vráti Predávajúcemu po podpise preberacieho protokolu ku poslednému dodávanému Tovaru podľa tejto zmluvy.

**Článok IX.**

**SKONČENIE ZMLUVY**

* 1. Zmluvu je možné skončiť:
1. riadnym splnením po dodaní požadovaného množstva Tovaru a uplynutím záručnej doby podľa bodu 7.3 tejto Zmluvy;
2. písomnou dohodou zmluvných strán;
3. písomným odstúpením od zmluvy.
	1. Zmluvné strany sú oprávnené písomne odstúpiť od tejto Zmluvy v prípade podstatného porušenia zmluvných povinností z tejto Zmluvy. Za podstatné porušenie zmluvnej povinnosti sa považuje prípad, ak:
4. je Predávajúci v omeškaní s dodaním Tovaru alebo niektorej z jeho častí o viac ako 30 dní;
5. je Kupujúci v omeškaní s uhradením faktúry o viac ako 30 dní a dlžnú čiastku Kupujúci neuhradí ani v primeranej dodatočnej lehote, nie kratšej ako 30 kalendárnych dní, poskytnutej mu Predávajúcim v písomnej výzve;
6. ide o opakovanú vadu Tovaru za predpokladu, že sa vada Tovaru vyskytne najmenej trikrát;
7. Predávajúci koná v rozpore s touto Zmluvou, všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni;
8. Kupujúci si zvolí odstúpenie ako nárok z vadného plnenia podľa ustanovenia § 436 Obchodného zákonníka
9. Predávajúci vstúpil do likvidácie,

g) Predávajúci vstúpil do konkurzu alebo reštrukturalizácie

h) v jeho štruktúre konečných užívateľov výhod alebo v takejto štruktúre jeho subdodávateľa sa nachádza zakázaná osoba podľa § 11 ods. 1 písm. c) zákona č. 343/2015 Z.z..

* 1. V prípade odstúpenia od tejto Zmluvy si zmluvné strany ponechajú doposiaľ akceptované plnenia, vykonané v súlade s podmienkami uvedenými v Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Predávajúci ich inventarizáciu a Kupujúci bude oprávnený ale nie povinný ich prevziať, pokiaľ uhradí príslušnú časť zmluvnej ceny podľa tejto Zmluvy zodpovedajúcej miere rozpracovanosti podľa dohody zmluvných strán.Odstúpenie od zmluvy musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie od tejto Zmluvy je účinné dňom nasledujúcim po dni jeho doručenia druhej zmluvnej strane.
	2. Pre vylúčenie akýchkoľvek pochybností sa zmluvné strany dohodli, že odstúpenie od zmluvy nemá vplyv na povinnosti Predávajúceho týkajúce sa záručného servisu tovarov.

**Článok X.**

**OSOBITNÉ USTANOVENIA O SUDODÁVATEĽSKÝCH VZŤAHOCH**

1. Predávajúci je vzhľadom na rozsah plnenia oprávnený plniť svoje záväzky z tejto Zmluvy aj prostredníctvom tretích osôb, subdodávateľov. V takom prípade predávajúci v prílohe k tejto zmluve najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v Prílohe č.3 k tejto Zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

10.2 Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.

10.3 Pokiaľ predávajúci použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.

10.4 Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.

10.5 Predávajúci je povinný písomne predložiť Kupujúcemu na odsúhlasenie každého subdodávateľa. Predmetom odsúhlasenia bude preverenie skutočnosti, či je v prípade prekročenia zákonných limitov zapísaný do Registra partnerov verejného sektora.

10.6 Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, Predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je Predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

10.7 V prípade, že Predávajúci nevyužije subdodávateľov pri plnení predmetu zákazky, túto skutočnosť preukáže čestným vyhlásením alebo iným obdobným dokladom.

10.8 Porušenie povinností Predávajúceho podľa tohto článku tejto Zmluvy predstavuje podstatné porušenie tejto Zmluvy.

**Článok XI.**

**ZÁVEREČNÉ USTANOVENIA**

* 1. Jednotlivé ustanovenia tejto Zmluvy môžu byť menené, doplňované, resp. rušené iba písomnými a očíslovanými dodatkami po dohode obidvoch zmluvných strán, a to v súlade s § 18 zákona č. 3432015 Z. z. o verejnom obstarávaní. Všetky zmeny týkajúce sa tejto Zmluvy uvedené v očíslovaných dodatkoch budú tvoriť neoddeliteľnú súčasť tejto Zmluvy.
	2. Kontaktnými osobami zodpovednými za vecné plnenie zmluvy:

Za Kupujúceho: Meno, Priezvisko, e-mail, telefón (bude doplnené pred podpisom zmluvy s úspešným uchádzačom)

Za Predávajúceho: Meno, Priezvisko, e-mail, telefón

* 1. Predávajúci je povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:
1. riadiaci orgán pre príslušný Operačný program a ním poverené osoby,
2. útvar následnej finančnej kontroly a ním poverené osoby,
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej Komisie a Európskeho dvora audítorov,
6. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

11.4 Verejný obstarávateľ ako prijímateľ NFP má právo bez akýchkoľvek sankcií odstúpiť od zmluvy s Predávajúcim v prípade, kedy ešte nedošlo k plneniu zo zmluvy a výsledky administratívnej finančnej kontroly neumožňujú financovanie výdavkov vzniknutých z obstarávania tovarov.

* 1. Právne vzťahy touto Zmluvou a Dohodou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.
	2. Neoddeliteľnou súčasťou tejto zmluvy je:

Príloha č. 1: Špecifikácia tovaru

Príloha č. 2: Nacenený štruktúrovaný rozpočet ceny

Príloha č. 3: Zoznam subdodávateľov

* 1. Táto zmluva je vyhotovená v troch (4) rovnopisoch s platnosťou originálu. Kupujúci prevezme dve (2) vyhotovenia tejto Zmluvy a Predávajúci prevezme dve (2) vyhotovenia.
	2. Zmluva nadobúda platnosť dňom jej podpisu zmluvnými stranami a účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO. dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Pre vylúčenie akýchkoľvek pochybností, o dátume účinnosti podľa tohto odseku bude Kupujúci v lehote 7 pracovných dní informovať písomne Predávajúceho.
	3. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám v znení neskorších predpisov. Zmluvu v Centrálnom registri zmlúv zverejní Kupujúci.
	4. Zmluvné strany vyhlasujú, že si túto Zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

V .............................., dňa .................... V .............................., dňa ....................

Za Kupujúceho: Za Predávajúceho:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 meno:

 funkcia:

Príloha č. 1 ku KZ

**Technická špecifikácia predmetov dodania (tovarov)**

Obsah prílohy č. 1 Kúpnej zmluvy bude tvoriť technická špecifikácia predmetu zákazky, ktorá bude

predložená uchádzačom v rámci jeho ponuky (vyplní uchádzač)

Príloha č.2 ku KZ

**Štruktúrovaný položkovitý rozpočet**

|  |  |  |  |  |
| --- | --- | --- | --- | --- |
| **Popis**  | **Počet ks** | **Jednotková cena za 1 ks bez DPH**  | **Cena za požadovaný počet bez DPH** | **Cena za požadovaný počet s DPH** |
| Komponent 1 - Monitor  | 126  |  |  |  |
| Komponent 2 - Pracovná stanica  | 126  |  |  |  |

|  |  |
| --- | --- |
| **Cena celkom s DPH za celý predmet zákazky** |  |

Príloha č. 3 ku KZ:

**Zoznam subdodávateľov**

|  |  |  |  |  |  |
| --- | --- | --- | --- | --- | --- |
| P. č. | Obchodné meno a sídlo subdodávateľa | IČO | Osoba oprávnená konať za subdodávateľa (meno a priezvisko, dátum narodenia, adresa pobytu) | Percentuálny podiel na zákazke | Predmet subdodávok |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

V dňa:

Obchodné meno a sídlo poskytovateľa:

Meno, podpis a pečiatka štatutárneho orgánu poskytovateľa:

## Príloha č. 4 ku SP

**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk:**

**Celková cena za dodanie predmetu zákazky v EUR s DPH**

Hodnotí sa celková cena za dodanie/poskytnutie predmetu zákazky v EUR s DPH uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č.2 SP, v zmysle špecifikácie predmetu zákazky uvedenej v prílohe č. 1 SP a v obchodných podmienok uvedených v prílohe č. 3 SP. Celková cena položky je výsledkom súčinu jednotkovej ceny položky a množstva pri danej položke. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

Ponuku uchádzača, ktorá sa umiestnila sa na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, rozhoduje o poradí ponúk podľa nižšie uvedeného poradia:

1. najnižšia jednotková cena v EUR bez DPH, ktorú uchádzač uvedie v rámci položky č. 2.

**Návrh na plnenie kritérií**

Uchádzač vyplní prílohu č. 2 vzor Štruktúrovaného rozpočtu ceny týchto SP a predloží ho v ponuke a zároveň vyplnení Celkovú cenu v elektronickom ponukovom formulári v elektronickom prostriedku JOSEPHINE, ktorá zodpovedá Štruktúrovanému rozpočtu ceny.

Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritérií vyplnením elektronického formulára, v elektronickom prostriedku JOSEPHINE.

Príloha č. 5 súťažných podkladov

**Podmienky účasti**

**1. Osobné postavenie**

**Osobné postavenie v zmysle ustanovenia § 32 zákona č. 343/2015 Z. Z. o verejnom obstarávaní v platnom znení**

**Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

Zoznam a krátky opis podmienok:

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.
2. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
4. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
5. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
6. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: **krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu**.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. **Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona** – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

1. **Ekonomické a finančné postavenie podľa § 33 zákona**

nevyžaduje sa

1. **Technická a odborná spôsobilosť podľa § 34 zákona**

nevyžaduje sa

Uchádzač môže predbežne nahradiť doklady na preukázanie splnenia podmienok účasti jednotným európskym dokumentom (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/legislativametodika-dohlad/jednotny-europsky-dokument-605.html>: JED - príručka k službe ESPD

Vo formulári JED uchádzač vyplní nasledovné časti:

1. časť II – A, B a C,
2. časť III - A, B, C a D,
3. **časť IV – oddiel α (globálny údaj pre všetky podmienky účasti**),
4. časť VI.

Príloha č.6 súťažných podkladov

Identifikačné údaje a vyhlásenie uchádzača

1. IDENTIFIKAČNÉ ÚDAJE UCHÁDZAČA\*

|  |  |
| --- | --- |
| Obchodné meno alebo názov uchádzača |  |
| Sídlo alebo miesto podnikania |  |
| Meno, priezvisko a funkcia osoby (osôb) vykonávajúcej funkciu štatutárneho orgánu uchádzača |  |
| IČO |  |
| DIČ |  |
| Identifikačné číslo pre DPH: |  |
| Bankové spojenie: SWIFT: IBAN:  |  |
| Kontaktné údaje uchádzača(telefónne číslo, e-mail) |  |
| Zapísaný v: |  |

\* v prípade skupiny dodávateľov obchodné mená a sídla/miesta podnikania všetkých členov skupiny dodávateľov

Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil (informácie podľa § 49 ods. 5 zákona o verejnom obstarávaní). Ak uchádzač vypracoval ponuku sám, tak údaje nevypĺňa.

|  |  |
| --- | --- |
| meno a priezvisko, obchodné meno alebo názov: |  |
| adresa pobytu, sídlo alebo miesto podnikania: |  |
| identifikačné číslo, ak bolo pridelené: |  |

1. B. VYHLÁSENIE UCHÁDZAČA

V súvislosti s verejným obstarávaním

|  |  |
| --- | --- |
| Predmet zákazky | Dodávka pracovných staníc |

ako uchádzač predkladajúci ponuku vyhlasujem, že som sa oboznámil so všetkými podmienkami verejnej súťaže uvedenými v oznámení o vyhlásení verejného obstarávania a v súťažných podkladoch a bez výhrad súhlasím so zmluvnými podmienkami dodania/poskytnutia predmetu zákazky stanovenými verejným obstarávateľom uvedenými v návrhu zmluvy. Taktiež vyhlasujem, že medzi konečnými užívateľmi uchádzača ani subdodávateľov sa nenachádza osoba, uvedená v § 11 ods. 1 písm. c) zákona č. 343/2015 Z.z. o verejnom obstarávaní.

V .......................... dňa ...........................

Podpis: ..................................................

(uviesť meno, priezvisko a funkciu a podpis osoby oprávnenej konať za uchádzača